John Barrasso
John Anthony Barrasso III (sündinud 21. juulil 1952 Readingis Pennsylvanias) on Ameerika Ühendriikide poliitik, Vabariikliku partei liige, senati liige aastast 2007. Ta esindab Wyomingi osariiki. Barrasso sai USA Senati liikmeks pärast senaator Craig L. Thomasi surma. Ta valiti tagasi 2008., 2012. ja 2018. aastal. Augustis 2015 külastas ta koos John McCaini ja Sheldon Whitehouse'iga Eestit.